Христо Радевски
Учебният рай

chitanka.info

Казват, нейде по света

имало било гимназия,

образцова била тя

и се казвала „Хайлазия“.

И учебниците там

сам-сами се изучавали,

и учителите там

все шестици ти поставяли.

А отсъствуваш ли ден,

или два — не забелязвали.

Ученика провинен

там за нищо не наказвали.

За такъв учебен рай

откога сме засънували?

Ала никой го не знай

де е той

        и съществува ли?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.